

**Odgovor Združenja bank na novinarska vprašanja glede stanovanjske jamstvene sheme za mlade**

**Vprašanja**:

* Kako pri ZBS shemo ocenjujete zdaj, ko je Banka Slovenije za posojila z državnim poroštvom sprejela izjemo makrobonitetnih ukrepov kreditiranja? Na začetku je bilo slišati kar nekaj kritičnih pripomb?
* Kakšen bo po vašem pričakovanj odziv bank na razpis za razdelitev poroštvenih kvot?
* In še - koliko bo po vaši oceni zanimanja za shemo med komitenti, glede na to, da bodo posojila ob upoštevanju tega ukrepa na voljo šele čez več mesecev, predvidoma proti koncu letošnjega leta?
* Glede pogojev se sicer v splošni javnosti pojavlja vprašanje, ali bodo to shemo možno uporabiti za že obstoječa posojila, ki so jih najeli mladi ali mlade družine?  S tem v  zvezi - bodo po vaši oceni krediti po shemi ugodnejši v smislu efektivne obrestne mere od rednih?
* Kdaj menite, da bodo upravičeni lahko začeli dejansko sklepati prve pogodbe po tej shemi?

**Odgovor ZBS:**

Brez sprememb makrobonitetnega ukrepa, bi bil zakon praktično neuporaben. Bo pa izvajanje Zakona o stanovanjski jamstveni shemi za mlade (ZSJSM) v veliki meri odvisno tudi od izvedbene uredbe, ki je še v pripravi na Ministrstvu za finance in s katero na Združenju bank Slovenije še nismo seznanjeni. Pričakujemo, da bo uredba bolj natančno opredelila pogoje za pridobitev kredita po ZSJSM (kot npr. s katerimi dokumenti bo kreditojemalec dokazoval izpolnjevanje pogojev po zakonu, kako bo banka preverjala, da kreditojemalec prvič rešuje stanovanjski problem in še mnoga druga izvedbena vprašanja).

Na vaša vprašanja bo moč odgovoriti (ali oblikovati stališča in ocene) šele, ko bodo znani izvedbeni pogoji uredbe.

Združenje bank Slovenije
Ljubljana, 13. maj 2022